CELEX: 32005R0932
Language: hr
Date: 2005-06-08 00:00:00
Title: Uredba (EZ) br. 932/2005 Europskog parlamenta i Vijeća od 8. lipnja 2005. o izmjeni Uredbe (EZ) br. 999/2001 o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija, vezano uz produženje razdoblja primjene prijelaznih mjera  Tekst značajan za EGP

03/Sv. 017
            
            
               HR
            
            
               Službeni list Europske unije
            
            
               144
            
         32005R0932
   
               L 163/1
            
            
               SLUŽBENI LIST EUROPSKE UNIJE
            
            
               08.06.2005.
            
         
      UREDBA (EZ) br. 932/2005 EUROPSKOG PARLAMENTA I VIJEĆA
   
   od 8. lipnja 2005.
   o izmjeni Uredbe (EZ) br. 999/2001 o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija, vezano uz produženje razdoblja primjene prijelaznih mjera
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152. stavak 4. točku (b),
   uzimajući u obzir prijedlog Komisije,
   nakon savjetovanja s Europskim gospodarskim i socijalnim odborom,
   nakon savjetovanja s Odborom regija,
   djelujući u skladu s postupkom predviđenim u članku 251. Ugovora (1),
   budući da:
   
               (1)
            
            
               S Uredbom (EZ) br. 999/2001 (2) namjerava se utvrditi jedinstven pravni okvir za transmisivne spongiformne encefalopatije, (TSE), u Zajednici.
            
         
               (2)
            
            
               U Uredbi (EZ) br. 1128/2003 Europskog parlamenta i Vijeća od 16. lipnja 2003. o izmjeni Uredbe (EZ) br. 999/2001 vezano uz produženje razdoblja primjene prijelaznih mjera (3), produljeno je razdoblje primjene prijelaznih mjera predviđenih u Uredbi (EZ) br. 999/2001 najkasnije do 1. srpnja 2005.
            
         
               (3)
            
            
               Kako bi se osigurala pravna sigurnost i nakon prestanka važenja prijelaznih mjera predviđenih u Uredbi (EZ) br. 999/2001 i u očekivanju revizije trajnih mjera kao i stvaranje cjelovite strategije o TSE-u, uputno je i dalje produžiti privremene mjere do 1. srpnja 2007.
            
         
               (4)
            
            
               U interesu pravne sigurnosti i s ciljem zaštite svih legitimnih očekivanja gospodarskih subjekata, u očekivanju značajne revizije Uredbe (EZ) br. 999/2001, ova Uredba treba stupiti na snagu 1. srpnja 2005.
            
         
               (5)
            
            
               Uredbu (EZ) br. 999/2001 potrebno je izmijeniti shodno tome,
            
         DONIJELI SU OVU UREDBU:
   Članak 1.
   Drugi stavak članka 23. Uredbe (EZ) br. 999/2001 mijenja se i glasi:
   
      „U skladu s tim postupkom, prijelazne mjere će se donijeti za razdoblje koje završava najkasnije 1. srpnja 2007., kako bi se omogućio prijelaz sa sadašnjih mjera na mjere ustanovljene ovom Uredbom.”
   
   Članak 2.
   Ova Uredba stupa na snagu 1. srpnja 2005.
   Ova je Uredba u cijelosti obvezujuća i izravno se primjenjuje u svim državama članicama.
   
      Sastavljeno u Strasbourgu 8. lipnja 2005.
      
         
            Za Europski parlament
         
         
            Predsjednik
         
         J. P. BORRELL FONTELLES
         
      
      
         
            Za Vijeće
         
         
            Predsjednik
         
         N. SCHMIT
         
      
   
   
      (1)  Mišljenje Europskog parlamenta od 10. svibnja 2005. (još nije objavljeno u Službenom listu) i Odluka Vijeća od 30. svibnja 2005.
   
      (2)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 260/2005 (SL L 46, 17.2.2005., str. 31.).
   
      (3)  SL L 160, 28.6.2003., str 1.